Likumprojekts

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81., 241. nr.; 2017, 242. nr.; 2018, 244. nr.; 2019, 28., 75. , 224. nr.) šādus grozījumus:

1. I nodaļā:

papildināt termina “Apropriācijas rezerve” skaidrojumu pēc vārda “atbilstoši” ar vārdiem “šajā likumā un”;

izteikt terminu “Investīcijas” šādā redakcijā:

“**Budžetu investīcijas** – budžetu izdevumi pamatkapitāla veidošanai, kuru rezultātā rodas jauns pamatlīdzeklis, ieguldījuma īpašums vai nemateriālais ieguldījums, vai kas uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem.”;

svītrot terminu “Investīciju projekts”;

izteikt terminu “Valsts parāds” šādā redakcijā:

“**Valsts parāds** – uz valsts budžetu attiecināmo saistību kopējā summa naudas izteiksmē budžetu parāda instrumentu klasifikācijas kategorijās.”

1. Izslēgt 9. panta sešpadsmitā daļā vārdus “neparedzētu apstākļu izraisītu valdības saistību gadījumā”.
2. 9.1pantā:

izteikt pirmo daļu šādā redakcijā:

“(1) Gadskārtējā valsts budžeta likumā budžeta programmu “Apropriācijas rezerve” plāno atsevišķi no ministriju vai citu centrālo valsts iestāžu budžetiem. Šajā budžeta programmā plāno līdzekļus projektu uzturēšanas apropriācijas rezervei un neizlietoto asignējumu rezervei, ko ministrijas un citas centrālās valsts iestādes pieprasa un izmanto Ministru kabinetā noteiktajā kārtībā, ņemot vērā šajā pantā noteikto.”;

izteikt otro daļu šādā redakcijā:

“(2) Finanšu ministram ir tiesības projektu uzturēšanas apropriācijas rezervi pārdalīt ministrijām un citām centrālajām valsts iestādēm sadalījumā pa programmām, apakšprogrammām un budžeta izdevumu kodiem atbilstoši ekonomiskajām kategorijām, lai ministrijas un citas centrālās valsts iestādes varētu nodrošināt pabeigto Eiropas Savienības politiku instrumentu un pārējo ārvalstu finanšu palīdzības līdzfinansēto projektu uzturēšanu, ievērojot šādus nosacījumus:

1) projekts vai tā posms ir pilnībā pabeigts, nodots ekspluatācijā, par to ir veikts galīgā norēķina maksājums un tas turpmāk finansējams no valsts budžeta līdzekļiem,

2) gadskārtējā valsts budžeta likumā projekta uzturēšanai apropriācija nav piešķirta,

3) informācijas un komunikācijas tehnoloģiju projekti tiek uzturēti atbilstoši noslēgtajiem līgumiem, citiem pamatojuma dokumentiem un aprēķiniem par informācijas sistēmām nepieciešamajiem uzturēšanas izdevumiem, pievienojot Vides aizsardzības un reģionālās attīstības ministrijas atzinumu;”;

papildināt 2.1 daļā aiz vārdiem “var paredzēt” ar vārdiem “projektu uzturēšanas”;

papildināt pantu ar septīto, astoto, devīto un desmito daļu šādā redakcijā:

“(7) Finanšu ministram ir tiesības neizlietoto asignējumu rezervi pārdalīt ministrijām un citām centrālajām valsts iestādēm sadalījumā pa programmām, apakšprogrammām un budžeta izdevumu kodiem atbilstoši ekonomiskajām kategorijām, ņemot vērā attiecīgā budžeta resora iepriekšējā saimnieciskajā gadā neizlietotos asignējumus, kuru resurss bija dotācija no vispārējiem ieņēmumiem, šādās izdevumu kategorijās:

1) izdevumi pamatkapitāla veidošanai;

2) izdevumi subsīdijām, dotācijām un starptautiskai sadarbībai;

3) izdevumi atlīdzībai, precēm un pakalpojumiem.

(8) Ministrijas un citas centrālās valsts iestādes nepieprasa līdzekļus no neizlietoto asignējumu rezerves par tādiem neizlietotajiem asignējumiem, kas radušies no prioritārajiem pasākumiem piešķirtā finansējuma un iepriekšējā gada vienreizējo pasākumu īstenošanas.

(9) Ja no neizlietoto asignējumu rezerves pārdalītos līdzekļus izmanto atlīdzības izdevumu palielināšanai kārtējā gadā, tad šis palielinājums nepārsniedz 5 procentus no budžeta resoram šajā izdevumu kategorijā apstiprinātās kārtējā gada apropriācijas apjoma.

(10) Finanšu ministram ir tiesības palielināt gadskārtējā valsts budžeta likumā budžeta programmā “Apropriācijas rezerve” noteikto apropriāciju, ņemot vērā šā panta otrajā, septītajā, astotajā un devītajā daļā noteikto, ja Ministru kabinets ir pieņēmis lēmumu un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu.”

1. Aizstāt 11. panta trešā punktā vārdus “vispārējo valdības parāda” ar vārdiem “budžetu parāda instrumentu”.
2. Papildināt 16. pantu ar 1.1daļu šādā redakcijā:

“(11 ) Finanšu ministrijai, veicot valsts budžeta izdevumu pārskatīšanu, kā arī sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, ir tiesības pieprasīt un bez maksas saņemt no valsts un pašvaldību iestādēm dienesta uzdevumu izpildei nepieciešamo informāciju. Finanšu ministrija, sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, lai nodrošinātu makroekonomiskās attīstības un vispārējās valdības budžetu prognožu izstrādi, ietekmes novērtējumu uz tautsaimniecību, ieņēmumu politikas īstenošanu, kā arī valsts budžeta un pašvaldību budžetu ieņēmumu un izdevumu efektīvas un ekonomiskas izlietošanas kontroli, veic nodokļu maksātāju datu apstrādi, tai skaitā veic nodokļu maksātāju datu profilēšanu, izmantojot nodokļu administrācijas informāciju."

1. 21. pantā:

izteikt otro daļu šādā redakcijā:

“(2) Gadskārtējā valsts budžeta likuma projekta (budžeta likumu projektu paketes) paskaidrojumi ietver:

1) Ministru prezidenta ievadziņojumu;

2) finanšu ministra ziņojumu, kurā sniegti galvenie gadskārtējā valsts budžeta likuma projekta (budžeta likumu projektu paketes) paskaidrojumi;

3) informāciju par valsts budžeta pamatā liktām prognozēm (esošajiem scenārijiem) par valsts ekonomisko stāvokli;

4) ieņēmumu politikas virzienus, ieņēmumu kopapjomu un struktūru, nodokļu atvieglojumu (atlaižu) un nodokļu parādu summas;

5) informāciju par izdevumu politikas virzieniem, izdevumu kopapjomu un struktūru;

6) informāciju par valsts budžeta investīciju galvenajiem plānotajiem virzieniem kārtējā saimnieciskajā gadā, to mērķiem un sagaidāmajiem rezultātiem;

7) informāciju par konsolidētā kopbudžeta prognozi;

8) valsts parāda un galvojumu finansiālo saistību kopsavilkumu attiecībā uz kārtējo saimniecisko gadu un vidējam termiņam, šajos aprēķinos norādot valdības rīcības pieļaujamās robežas, lai segtu izdevumus, kas var rasties, pildot uz valsts budžetu attiecināmās parāda saistības, un valsts budžeta aizdevumu un atmaksu apjomus saskaņā ar iepriekšējos saimnieciskajos gados noslēgtajiem līgumiem un Ministru kabineta atbalstītajām programmām;

9) informāciju par pašvaldību finanšu izlīdzināšanas fonda apmēru un aprēķiniem;

10) informāciju par Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas, Ģenerālprokuratūras un Datu valsts inspekcijas rakstveidā iesniegtajiem viedokļiem par attiecīgo iestāžu budžeta projektiem, šā likuma 16.2 panta astotajā daļā un 20.panta 4.1 daļā minēto Ministru kabineta sēdes protokolu, kā arī saskaņā ar likumā “Par tiesu varu” noteikto kārtību sniegto Tieslietu padomes viedokli, ja tāds ir iesniegts Ministru kabinetam.”;

izteikt piekto daļu šādā redakcijā:

“(5) Grozījumu gadskārtējā valsts budžeta likumā paskaidrojums ietver:

1) informāciju par izmaiņām ieņēmumu politikas virzienos, ieņēmumu apmērā un struktūrā;

2) informāciju par izmaiņām izdevumu politikas virzienos, izdevumu apmērā un struktūrā;

3) ar jauniem pasākumiem saistīto izdevumu pamatojumu;

4) informāciju par izmaiņām valsts budžeta aizdevumos un aizdevumu atmaksās;

5) informāciju par izmaiņām ārvalstu finanšu palīdzības apjomos;

6) šā panta otrās daļas 10.punktā minēto informāciju, ja grozījumi valsts budžeta likumā paredz izmaiņas Valsts prezidenta kancelejas, Augstākās tiesas, Satversmes tiesas, rajonu (pilsētu) tiesu, apgabaltiesu, prokuratūras iestāžu un Datu valsts inspekcijas, Valsts kontroles, Nacionālās elektronisko plašsaziņas līdzekļu padomes un Tiesībsarga biroja, kā arī Sabiedrisko pakalpojumu regulēšanas komisijas izdevumos.”

1. Papildināt 25. pantu ar 1.2 daļu šādā redakcijā:

“(12) Valsts budžeta maksājumus administrējošā institūcija saņemtos nenodokļu ieņēmumu maksājumus pirms to pārskaitīšanas valsts pamatbudžeta ieņēmumos, uzskaita savā kontā un nodrošina pārmaksāto vai nepareizi iemaksāto summu atmaksu. Ministru kabinets nosaka tos nenodokļu ieņēmumu veidus, kurus pirms pārskaitīšanas valsts pamatbudžeta ieņēmumos uzskaita valsts budžeta maksājumus administrējošās institūcijas kontā, kā arī kārtību, kādā šos nenodokļu ieņēmumu veidus ieskaita valsts pamatbudžeta ieņēmumos un veic to atmaksu.”

1. 27. pantā:

izteikt pirmo daļu šādā redakcijā:

“(1) Valsts budžeta iestādes un budžeta nefinansētas iestādes atver kontus tikai Valsts kasē. Valsts budžeta līdzekļu saņemšanai un izdevumu veikšanai, pašvaldības, no valsts budžeta daļēji finansētas atvasinātas publiskas personas un kapitālsabiedrības, kurās ieguldīta valsts vai pašvaldības kapitāla daļa, var atvērt kontus Valsts kasē. Valsts aizdevuma saņemšanai, izdevumu veikšanai un atmaksai aizņēmējs kontu atver tikai Valsts kasē, ja normatīvajos aktos nav noteikts citādi.”;

izteikt septīto daļu šādā redakcijā:

“(7) Valsts budžeta iestādes atlīdzības izmaksu un iestāžu komandējumu izdevumu samaksu veic, izmantojot bezskaidras naudas norēķinus, uz kontu Eiropas Savienības dalībvalstī vai Eiropas Ekonomikas zonas valstī. Latvijas Republikas diplomātiskās un konsulārās pārstāvniecības samaksu var veikt uz kontu kredītiestādē pārstāvniecības valstī.”

1. 30. pantā:

izteikt trešo daļu, 3.¹ un 3.2 daļu šādā redakcijā:

“(3) Ministrijas un citas centrālās valsts iestādes, kā arī pašvaldības gada pārskatu vai konsolidēto gada pārskatu iesniedz Valsts kasei līdz pārskata gadam sekojošā saimnieciskā gada 1.aprīlim, saskaņā ar normatīvajos aktos par gada pārskatiem noteikto kārtību. Ministrijas un citas centrālās valsts iestādes, kā arī pašvaldības gada pārskatam vai konsolidētajam gada pārskatam pievieno Valsts kontroles atzinumu vai zvērināta revidenta vai zvērinātu revidentu komercsabiedrības ziņojumu, ievērojot iestādes darbību regulējošos normatīvajos aktos noteikto par gada pārskata revīziju.

(31) Valsts kase ikgadējo pārskatu par valsts budžeta finanšu uzskaiti sagatavo līdz pārskata gadam sekojošā saimnieciskā gada 1. aprīlim.

(32) Valsts ieņēmumu dienests ikgadējo pārskatu par šā dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem sagatavo un iesniedz Valsts kasei līdz pārskata gadam sekojošā saimnieciskā gada 1. aprīlim.”;

izslēgt piekto daļu;

izteikt desmito daļu šādā redakcijā:

“(10) Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, reorganizējot vai izbeidzot tās darbību, sagatavo un iesniedz iestādes darbības slēguma pārskatu normatīvajos aktos par gada pārskata sagatavošanu noteiktā kārtībā.”;

papildināt pantu ar divpadsmito daļu šādā redakcijā:

“(12) Reorganizējot pašvaldību, normatīvajos aktos noteiktā atbildīgā institūcija triju mēnešu laikā no attiecīgās pašvaldības reorganizācijas datuma iesniedz Valsts kasei attiecīgo darbības slēguma pārskatu.”

1. Izteikt 31. panta pirmo un otro daļu šādā redakcijā:

“(1) Ministru kabinets iesniedz Saeimaikonsolidēto saimnieciskā gada pārskatu kopā ar Valsts kontroles atzinumu līdz pārskata gadam sekojošā kārtējā saimnieciskā gada1. septembrim.

(2) Ministru kabinets nosaka kārtību, kādā Finanšu ministrija sagatavo un iesniedz konsolidēto saimnieciskā gada pārskatu.”

1. 32. pantā:

izteikt pirmo, 1.1 un otro daļu šādā redakcijā:

“(1) Finanšu ministrs iesniedz Valsts kontrolei konsolidēto saimnieciskā gada pārskatu līdz pārskata gadam sekojošā saimnieciskā gada 1. jūnijam.

(11) Valsts kontrole iesniedz finanšu ministram atzinumu par konsolidēto saimnieciskā gada pārskatu līdz pārskata gadam sekojošā kārtējā saimnieciskā gada 1. augustam.

(2) Finanšu ministrs iesniedz Ministru kabinetam konsolidēto saimnieciskā gada pārskatu kopā ar Valsts kontroles atzinumu līdz pārskata gadam sekojošā kārtējā saimnieciskā gada 15. augustam.”;

1. Papildināt likumu ar 32.1 pantu šādā redakcijā:

“32. 1 Valsts kontroles veiktā revīzija Saeimas vēlēšanu gadā

(1) Valsts kontrole Saeimas vēlēšanu gadā iesniedz finanšu ministram atzinumu par konsolidēto saimnieciskā gada pārskatu līdz pārskata gadam sekojošā kārtējā saimnieciskā gada 15. oktobrim.

(2) Finanšu ministrs Saeimas vēlēšanu gadā iesniedz Ministru kabinetam konsolidēto saimnieciskā gada pārskatu kopā ar Valsts kontroles atzinumu līdz pārskata gadam sekojošā kārtējā saimnieciskā gada 1. novembrim.

(3) Saeimas vēlēšanu gadā Ministru kabinets iesniedz jaunievēlētajai Saeimai konsolidēto saimnieciskā gada pārskatu kopā ar Valsts kontroles atzinumu līdz pārskata gadam sekojošā kārtējā saimnieciskā gada 15. novembrim.”

1. 35. pantā:

izteikt pirmās daļas pirmo teikumu šādā redakcijā: “Finanšu ministrs valsts vārdā var ņemt aizņēmumus gadskārtējā valsts budžeta likumā atļautajos apmēros vai, ja nav stājies spēkā gadskārtējais valsts budžeta likums, šā likuma 15. pantā noteiktajā kārtībā apstiprinātajos apmēros.”

izteikt ceturtās daļas pirmo teikumu šādā redakcijā: “Gadskārtējais valsts budžeta likums nosaka valsts parāda maksimāli pieļaujamo apjomu saimnieciskā gada beigās, ņemot vērā Valsts kases administrētajiem aizņēmumiem un valsts parāda vērtspapīriem piesaistītos finanšu risku vadības mērķiem noslēgtos atvasinātos finanšu instrumentus un valdības rīcības pieļaujamās robežas.”

1. 36. pantā:

papildināt 7.1 daļas pirmo teikumu beigās ar vārdiem “, vai arī nozīmīgām investīcijām valsts stratēģiskā mērķa sasniegšanai”;

papildināt ar 3.³ daļu šādā redakcijā:

“(3³) Šā panta 3.² daļa netiek piemērota valsts atbalsta programmām, par kuru īstenošanu ir pieņemts Ministru kabineta lēmums.”

papildināt ar desmito daļu šādā redakcijā:

“Ja šā likuma 41.panta (21) daļā noteiktajā termiņā nav apstiprināts gadskārtējais pašvaldības budžets, finanšu ministram ir tiesības apturēt valsts budžeta aizdevuma izmaksu pašvaldībai līdz gadskārtējā pašvaldības budžeta apstiprināšanai.”

15. Papildināt likumu ar 36. ¹ pantu šādā redakcijā:

“**36. 1 pants. Valsts aizdevuma atmaksa**

Valsts kase ietur naudas līdzekļus valsts aizdevuma saistību izpildei saskaņā ar noslēgtajiem līgumiem no aizņēmēja konta, kas atvērts Valsts kasē saskaņā ar likuma 27. panta pirmo daļu.”

16. Izslēgt 39. pantā vārdus “neparedzētu apstākļu izraisītu valdības saistību gadījumā “.

1. Papildināt 41.pantu ar (21) daļu šādā redakcijā:

“(21) Pašvaldības gadskārtējam budžetam ir jābūt apstiprinātam domē ne vēlāk kā divu mēnešu laikā pēc gadskārtējā valsts budžeta likuma izsludināšanas.”

1. Papildināt likumu ar 41. ¹ pantu šādā redakcijā:

“**41.1 pants. Pašvaldības budžeta izdevumu veikšana, ja līdz saimnieciskā gada sākumam nav stājies spēkā gadskārtējais pašvaldības budžets**

(1) Ja, sākoties saimnieciskajam gadam, nav stājies spēkā gadskārtējais pašvaldības budžets, pašvaldības Domes noteiktajā kārtībā apstiprina pašvaldības darbībai nepieciešamos budžeta izdevumus ar noteikumu, ka:

1) izdevumi nepārsniedz pašvaldības iepriekšējā saimnieciskā gada faktiskos izdevumus, izdarot šādas korekcijas:

a) netiek apmaksāti pakalpojumi (maksājumu uzdevumi), kas nav sniegti iepriekšējā saimnieciskajā gadā, un netiek veiktas investīcijas, kas nav realizētas iepriekšējā saimnieciskajā gadā,

c) tiek turpināta iepriekšējā saimnieciskajā gadā uzsākto pasākumu finansēšana,

d) tiek nodrošināta spēkā esošo normatīvo aktu izpilde;

2) tiek nodrošināta iepriekšējā saimnieciskā gada pašvaldības budžetā noteikto budžeta politiku un nosacījumu izpilde nemainīgā līmenī, izņemot terminētus pasākumus;

3) tiek nodrošināta Eiropas Savienības un pārējās ārvalstu finanšu palīdzības līdzfinansēto projektu īstenošana;

4) tiek ņemtas vērā saimnieciskajam gadam apstiprinātās valsts budžeta mērķdotācijas un dotācijas;

5) tiek paredzēts finansējums pašvaldības uzņemto saistību izpildei.

6) netiek uzņemtas jaunas aizņēmuma, galvojuma saistības, izņemot šā panta pirmās daļas 3.punktā minēto projektu īstenošanai.

(2) Finansējumam, kas piešķirts saskaņā ar šo pantu, ir piemērojami likumā noteiktie budžeta izpildes nosacījumi. Pilnvarojumi, kas piešķirti saskaņā ar šā panta pirmo daļu, izbeidzas, stājoties spēkā gadskārtējam pašvaldības budžetam, kuru noformē un apstiprina kā pašvaldības saistošos noteikumus un visi izdevumi no saimnieciskā gada sākuma tiek reģistrēti saskaņā ar jauno gadskārtējo pašvaldības budžetu.”

19. Papildināt pārejas noteikumus ar 90. - 97. punktu šādā redakcijā:

“90. Eiropas Savienības struktūrfondu un Kohēzijas fonda 2014.–2020.gada plānošanas perioda projekta un Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda projekta finansējuma saņēmējs var atvērt kontu Valsts kasē valsts budžeta finansējuma saņemšanai un izdevumu veikšanai līdz projekta īstenošanas beigām.

91. Budžeta finansētas institūcijas, izņemot budžeta iestādes, no valsts budžeta daļēji finansētas atvasinātas publiskas personas un kapitālsabiedrības, kurās ieguldīta valsts vai pašvaldības kapitāla daļa, kurām uz 2021. gada 1. janvāri ir atvērti konti Valsts kasē, tos slēdz, beidzoties konta izmantošanas mērķa pasākumam (projektam), bet ne vēlāk kā līdz 2024. gada 31. decembrim.

92. Grozījumi šā likuma 30. panta trešajā daļā, 3.1 daļā un 3.2 daļā, 31. panta pirmā daļā, 32. panta pirmā daļā, 1.1 daļā un otrā daļā saistībā ar gada pārskatu iesniegšanas termiņiem un Valsts kontroles revīziju stājas spēkā 2022. gada 1. janvārī.

93. Grozījums attiecībā uz likuma papildināšanu ar 32.1 pantu saistībā ar Valsts kontroles revīziju par saimnieciskā gada pārskatu Saeimas vēlēšanu gadā stājas spēkā 2022. gada 1. janvārī. Saeimas vēlēšanu gadā, kas notiks 2022. gadā, attiecībā uz konsolidēto saimnieciskā gada pārskatu par 2021.gadu piemērojams šā likuma 30. panta trešajā daļā, 3.1 daļā un 3.2 daļā, 32. panta pirmā daļā noteiktais par gada pārskatu sagatavošanas termiņiem likuma redakcijā, kas spēkā uz 2021. gada 1. janvāri.

94. Šā likuma 30. panta trešajā daļā, 3.1 daļā un 3.2 daļā noteikto pārskatu iesniegšanas termiņu pirmo reizi piemēro 2023. gadā, iesniedzot gada pārskatu vai konsolidēto gada pārskatu par 2022. gadu.

95. Šā likuma 31. panta pirmā daļā un 32. panta pirmā daļā, 1.1 daļā un otrajā daļā noteikto iesniegšanas termiņu pirmo reizi piemēro 2023. gadā, iesniedzot konsolidēto saimnieciskā gada pārskatu par 2022. gadu.

96. Grozījumi šā likuma 31. panta otrā daļā stājas spēkā 2022. gada 1. janvārī.  Jaunos noteikumus, kas izdoti uz šā likuma 31. panta otrās daļas un 30. panta pirmās prim daļas pamata, pirmo reizi piemēro 2023. gadā, sagatavojot konsolidēto saimnieciskā gada pārskatu par 2022. gadu. Ministru kabinets minētos noteikumus izdod līdz 2022. gada 1. janvārim. Līdz attiecīgo noteikumu spēkā stāšanās dienai, bet ne ilgāk kā līdz 2022. gada 1. janvārim ir spēkā Ministru kabineta 2020. gada 30. jūnija noteikumi Nr.430  “Saimnieciskā gada pārskata sagatavošanas kārtība” un Ministru kabineta 2018. gada 19. jūnija noteikumi Nr.344 “Gada pārskata sagatavošanas kārtība”, ciktāl tie nav pretrunā ar šo likumu.

97. Attiecībā uz tiem valsts aizdevuma līgumiem, kas noslēgti līdz šā likuma 36.¹ panta spēkā stāšanās dienai, 36.¹ pantā ietvertais regulējums piemērojams ne vēlāk kā divpadsmit mēnešu laikā no likuma spēkā stāšanās dienas.”

Likums stājas spēkā 2021. gada 1. janvārī.